cyanic-selkie/wikianc huggingface dataset:
Fallebø
Bruk to
Fallebø ble delt i to like bruk mellom 1648 og 1657 og en husmann, Jørgen var på det ene bruket. I 1664 blir han kalt bonde. Det ble bygget et nytt bolighus i 1912. Bruket fikk elektrisk kraft i 1957.
Husmenn
I 1820 ble det opprettet en husmannsplass, Flotevik. I 1841 var det bosetning på plassen Storevik eller Flåtevikneset. Etter 1880 lå plassen øde og ble brukt til plantefelt. I de senere år er det bygget en rekke hytter her i et hyttefelt. I Storeviken er det bygget en båthavn med molo og naust.
I 1942 tok tyskerne husene og jordeiendommene fra de som bodde på bruk fire, fem og seks på Rise for å bygge Risenes fort. De fikk bo på Fallebø inntil freden kom.
Eksterne lenker
Nrks Fylkesleksikon
Riyad Mahrez
Mahrez var en av klubbens nøkkelspillere da Leicester City vant Premier League 2015/16, og han ble samme sesong kåret til PFA Player of the Year.
Landslaget
Han ble tatt ut til Fotball-VM 2014 i Brasil.
Johan Sverre (idrettsleder)
Johan Tidemann Sverre (opprinnelig etternavn Olsen; født 7. oktober 1867 i Fredrikstad, død 6. juni 1934 i Oslo) var en norsk offiser og idrettsleder.
Bakgrunn
Han var sønn av Erik Olsen (1831–1918) og Josefine Andrea Nicolaysen (1839–1899), og bror til Ole Sverre. I mai 1862 endret han etternavn fra Olsen til Sverre. I september 1893 giftet han seg i Fredrikstad med Elna Jacobsen (1870–1958), datter av Julius Nicolai Jacobsen. Ekteskapet varte til januar 1917. I februar 1919 giftet han seg i Paris med Gudny Thaulow, tidligere gift Bonnevie.
Millitærkarriere og idrettsliv
Sverre bodde i Fredrikstad frem til 1887, da han flyttet til Kristiania for å gå på Aars og Voss' skole hvor han tok examen artium i 1888. Han ble uteksaminert fra Krigsskolen i 1891 og fra Den militære høyskole i 1894. Han gikk på Den Gymnastiske Centralskole for legemsøvelse og våpenbruk fra 1895 til 1896 og Artilleriets rideskole fra 1901 til 1902.
I sin militære karriere var han premierløytnant fra 1891 og tjenestgjorde i Akershusiske infanteribrigade og Tronhjemske infanteribrigade. Han var i Artilleriet fra 1895 hvor han ledet befalsskolen fra 1911. Han ble forfremmet til kaptein i 1898, major i 1915 og oberstløytnant i 1926. Han var adjutant for kronprins Gustaf Adolf av Sverige og Norge fra 1904 til unionsoppløsningen i 1905, og var militærattaché til Frankrike fra 1917 til 1921.
Sverre startet sin idrettskarriere som turner i Fredrikstad TF og som roer Fredrikstad RK. Etter 1887 var han aktiv i flere klubber i Kristiania. Han var en av grunnleggerne av Norske studenters roklub og var klubbens leder fra 1897 til 1907. Klubben holdt først til ved Vippetangen, og fra 1903 i Frognerkilen ved «Dronningen» på Bygdøy. Han var også nestleder for Centralforeningen for Idræt. I 1907 ble han valgt til formann av turnklubben Christiania Turnforening, som han ledet til 1912. I 1911 ble han president i Norges Turnforbund.
Han var president i Norges Riksforbund for Idræt fra 1914 to 1918, etter at han hadde vært visepresident siden 1912. Han var også leder av de norske troppene til de olympiske sommerleker i 1906, 1908 og 1912. Sverre var medlem av Den internasjonale olympiske komité fra 1908 til 1927.
Allround-VM på skøyter 1936, menn
Allround-VM på skøyter 1936, menn ble arrangert på Davos Eisstadion i Davos, Sveits den 1. og 2. februar 1936.
Ivar Ballangrud fra Norge ble verdensmester, i tillegg hadde han allerede vunnet årets norgesmesterskap og europamesterskap som begge gikk i Oslo på Frogner stadion, og fullførte trippelen NM – EM – VM og vinterlekene i Garmish-Partenkirchen sto for tur.
Stockmanns varehus
Stockmanns varehus i Helsingfors sentrum er Finlands største kjøpesenter, med 17 millioner besøkende hvert år. Senteret er flaggskipet i det finske Stockmannkonsernet, og er Nordens største varemagasin, målt i omsetning og areal.
Varehuset fyller hele kvartalet Gasellen mellom Alexandersgatan, Mannerheimvägen, Esplanadparken og Centralgatan, og er tegnet av Sigurd Frosterus. Huset sto ferdig i 1930. Hovedinngangen ligger i nordvest, ut mot Tre Smeders plats, i krysset mellom Alexandersgatan og Mannerheimvägen. Over inngangen finnes Stockmanns klocka, som regnes som et viktig møtepunkt.
Stockmanns logo er en grønn S, som symboliserer en rulletrapp. Finlands første rulletrapper fantes nettopp i dette huset.
Historie og fremtid
Varehuset sto ferdig i 1930. I 1989 overtok man den siste delen av kvartalet da Argoshuset, bygd i 1897, ble knyttet til varehuset.
Et utbyggingsarbeid ble ferdig i 2010. Senteret ble utvidet med 10 000 m² til sammenlagt 50 000 m². Med dette ble senteret et av verdens største varemagasin. Utvidelsen gikk både i høyden og dybden.
Prosjektet kostet 125 mill €, og beregnes å øke senterets årlige omsetning med 50 mill €.
Noen ganger blått
Noen ganger blått er et album fra Kirkelig kulturverksted (2007). Musikken er skrevet av vokalist og viseartist Camilla Susann Haug til egne og andres tekster/dikt.
Thomas Lodi
Thomas Lodi er en lege og alternativ behandler fra USA som driver klinikken The Lifeco i Phuket i Thailand.
Noen ganger blått
Musikere: Camilla Susann Haug (vokal), Helge Lien (piano), Frode Berg (kontrabass) og Knut Aalefjær (trommer).
Thomas Lodi
Lodi har medisinsk utdannelse og arbeidet som lege de første årene. I 1996 ble hans legelisens i Nevada inndratt fordi Lodi hadde blitt avslørt for bruk av narkotika. Senere har han tatt utdannelse innen homeopati og andre alternative behandlingsformer. I 2006 grunnla han senteret An Oasis of Healing i Arizona som et tilbud til kreftpasienter som søkte alternativ behandling. Etter at Lodi flyttet til Thailand drives klinikken av Nathan Goodyear. Klinikken inngikk sommeren 2020 en avtale med helsemyndighetene på Madagaskar om testing av alternativ behandling på pasienter med covid-19 i form av injeksjon av høye doser med vitaminer. Thomas Lodi har også hevdet at covid-19 ikke bør håndteres med vaksinasjon.
Lodis syn på kreftsykdom og -behandling står i opposisjon til skolemedisinen. Han hevder blant annet at kreft er kroppens egen helbredelsesmekanisme, og at det ikke er kreft i seg selv som er pasientens helseproblem, men andre underliggende tilstander. Han har også hevdet at konvensjonell kreftbehandling dreper mer enn halvparten av pasientene, men at han selv har klart å helbrede kreftpasienter som hadde mindre enn en uke igjen å leve. Blant metodene kreftpasienter tilbys ved hans klinikk er tarmskylling, kelatterapi og juicing.
I 2019 ble Lodi invitert til et foredrag om alternativ kreftbehandling på Oseberg kulturhus i Tønsberg, arrangør var Merete Sømme som selv hadde vært pasient på hans klinikk. Lokalavisen Tønsbergs Blad fattet interesse for arrangementet hvor Lodi ble introdusert som en verdenskjent onkolog, men blant den norske ekspertisen på kreftbehandling var det ingen som hadde hørt om ham. Overfor avisens journalist hevdet Lodi selv at skolemedisinen ikke hjalp pasientene, men snarere forgiftet dem. På arrangementet dukket det opp i underkant av 100 personer.
Marta Lach
Marta Lach (født 26. mai 1997) er en polsk syklist.
Hun representerte Polen under Sommer-OL 2020 i Tokyo, hvor hun ble nummer 18 i kvinnenes fellesstart.
FC Lugano
Football Club Lugano er en sveitsisk fotballklubb fra byen Lugano.
Spillerstall
Oppdatert 21. april 2023.
The Inferior Sex
Handling
Når bryllupsreisen deres er over, flytter Knox Randall oppmerksomheten fra sin kone Ailsa og til virksomheten hans. Ailsa føler seg snart forsømt, og aksepterer svigerinnen Clarissas råd om at litt misunnelse kan vekke ektemannens interesse igjen. I en harmløs flørt med ungkaren Porter Maddox, oppdager Ailsa at Clarissa har forelsket seg vanvittig i Maddox - som bare bruker henne til å samle konfidensiell informasjon fra Wall Street.
Nasjonalsosialistisk kunst
Nasjonalsosialistisk kunst er billedkunst som er preget av den nasjonalsosialistiske ideologien i det tyske nazistpartiet NSDAP fra 1920-tallet til Tysklands nederlag i andre verdenskrig i mai 1945. Kunsten skulle uttrykke og forsterke de politiske og kulturelle idealene som partiet stod for, ikke minst en åndelig gjenfødsel som en del av skapelsen av Det tredje rike fra 1933. Nasjonalsosialistisk kunst er en litt upresis samlebetegnelse som omfatter flere kunstretninger og kulturelle stiluttrykk fra denne perioden i tysk historie samt historiske kunstverk som ble ansett som ideologisk «korrekte» ifølge den nasjonalsosialistiske propagandaen. I det nazistiske Tyskland ble denne kunsten gjerne omtalt som Deutsche Kunst («tysk kunst»).
The Inferior Sex
Handling
Når Ailsa overhører Clarissa legge planer om å stikke av sammen med Maddox, og hun skynder seg å redde svigerinnen. Sladder begynner også å gå i omgangskretsen deres om Ailsa virkelig har vært utro mot ektemannen sin.
Nasjonalsosialistisk kunst
Kunsten og kulturen i Nazityskland ble styrt av staten gjennom Reichskulturkammer (Rikskulturkammeret). Det stilmessige uttrykket hadde ofte grunnlag i klassisismen og romantikken. Modernismen og «ikke-arisk» kultur, for eksempel afroamerikansk jazz og jødisk kultur, ble betraktet som Entartete Kunst («utartet kunst») og utsatt for streng sensur.
Nasjonalsosialistisk kunst har av flere blitt sammenliknet med sosialistisk realisme, særlig slik den kom til uttrykk i propagandistiske verker fra det stalinistiske Sovjetunionen, men også seinere tiders kommunistisk statskunst. Enkelte har beskrevet de statskontrollerte nasjonalsosialistiske og kommunistiske kunstretningene under fellesbetegnelsen heroisk realisme.
«Kunst og ukunst»
Mens enkelte kunstnere i den nasjonalsosialistiske staten fikk verdifulle utsmykningsoppdrag, maktposisjoner og privilegier i samfunnets kunst- og kulturliv, ble andre svartelistet som politisk ukorrekte og samfunnsfiendtlige. Modernismens formeksperimenter og samtidens mest anerkjente kunstretninger, påvirket av blant annet psykoanalyse og primitiv folkekunst, ble ansett som mindreverdig, skadelig og uønsket «ukunst». Slik kunst ble på tysk gjerne kalt entartete Kunst, det vil si «utartet (eller degenerert) kunst». Den ble betraktet som uttrykk for åndelig forfall og en motsats og kontrast til den «sunne» tyske, nasjonalsosialistiske kunsten.
Kunstverk av kunstnere som ble ansett som «degenererte», ble i mange tilfeller beslagtlagt og ødelagt. Myndighetene konfiskerte også store mengder andre kunstskatter fra jøder og enkelte politiske motstandere som ble fengslet og drept, og bygde dermed opp verdifulle samlinger.
Eksterne lenker
Art officiel
Japanjernspurv
Japanjernspurv (Prunella rubida) er en art i den slekten jernspurver (Prunella) og inngår i jernspurvfamilien (Prunellidae), som er monotypisk.
Das Martyrium
Handling
Den attraktive gjestgiverens datter Giuletta gifter seg med Marchese de Montebello. Ved slottet hans møter hun igjen Luigi Paoli, som hun en gang hadde en flyktig affære med og som nå er i Marchesens tjeneste som hans sekretær. Paoli skremmer Giuletta, og planlegger å myrde Marchese for å få tak i alle verdiene hans. I mellomtiden blir Enrico, Marcheserens unge nevø, forelsket i Giuletta og erklærer sin kjærlighet til henne. Men Luigi sørger for at sjefen hans, Marchese, får vite alt og innrømmer også overfor ham at Luigi også en gang hadde en affære med Giuletta.
Men en dag får Marchese et hjerteinfarkt, og dør. I sitt testamente har han bestemt at Giuletta aldri skal gifte seg igjen, og må bo ved sitt sparsommelige soverom til hun dør. Der må hun se på det malte ansiktet til ektemannen sin på hver eneste vegg. Den brutale Paoli, som var testamentets eksekutør og som utøver en demonisk innflytelse over Giuletta, tvinger henne til å gå med på disse umenneskelige forholdene. Giuletta blir etter hvert sinnssyk under disse forholdene, og i denne tilstanden kveler hun Paoli.
Filip Kiss
Filip Kiss (født 13. oktober 1990) er en slovakisk fotballspiller som spiller for den saudiarabiske klubben Ettifaq FC.
Han har tidligere spilt for de slovakiske klubbene Inter Bratislava, Petržalka og Slovan Bratislava, samt den skotske klubben Ross County.
Den 19. august 2015 ble det klart at Kiss skulle på ett 1 år langt lån til FK Haugesund.
17. februar 2017 ble han utnevnt til Lagkaptein for Haugesund.
Landslaget
Kiss debuterte for det slovakiske landslaget i en vennskapskamp mot Israel den 5. mars 2014.
Tukulti-Ninurta I
Tukulti-Ninurta I (født 1243 f.Kr., død 1208 f.Kr.) var faren Salmannasar Is etterfølger på tronen i Assur. Han videreførte sine forgjengeres verk til et høydepunkt. Han var svært aktiv og hans regjeringsperiode ble en blomstringstid. Fronten mot fjellfolkene i nordvest og nordøst var hans fremste prioritet. Han underkuet store områder og la dem under assyrisk kontroll. Hans liv og virke sluttet i katastrofe.
Under en årrekke fra og med cirka 1225 f.Kr. kunne Tukulti-Ninurta som den første assyriske hersker noensinne tilføye til sine epiteter og titler betegningen konge over Sumer og Akkad - den urgamle tradisjonelle babylonske kongetittelen.
Tukulti-Ninurta ble myrdet 1208 f. Kr. av en eller flere av sine sønner i sin nye by. Han gikk samme skjebne i møte som en annen myrdet assyrisk konge, Sanherib, som flere hundre år senere valgte den drastiske løsningen å ødelegge Babylon og forsøke å overføre Marduk-kulten til Assyria i en sammenføring med Assurs kult.
Bahagian Patai Barat
Bahagian Patai Barat (engelsk: West Coast Division, norsk: «Vestkysten») er en av fem statistiske divisjoner i Sabah i Øst-Malaysia. Området strekker seg langs deler av vestkysten av staten og har et samlet areal på 7 588 kvadratkilometer, eller ti prosent av landområdet i delstaten, og et folketall på 1 067 589 (2010).
Sabahs administrasjonssenter, Kota Kinabalu, ligger i Patai Barat, med en av Malaysias viktigste havner og Sabahs viktigste flyplass, Kota Kinabalu internasjonale lufthavn.
Vestkyst-divisjonen er delt inn i syv administrative distrikter:
Sara Isabella Jønsson
Sara Isabella Jønsson Vedde (født 1991) er en dansk manusforfatter, utdannet ved Den Danske Filmskole i 2019.
Hun var medforfatter på manuskriptet til Daniel Denciks film Gullkysten i 2015 og fortsatte samarbeidet med han i Miss Osaka fra 2021. Samme år sto hun sammen med Lisa Jespersen bak manus til Hvor kragerne vender. Jønsson og Jespersen mottok Robertprisen for årets originale manuskript i 2022.
Roskilde amt (1662–1793)
Roskilde amt var et dansk amt i perioden 1662–1793. Det ble avløst av Roskilde amt.
Olga Imerslund
Olga Imerslund (født 9. april 1907 i Vang, død 23. august 1987) var en norsk barnelege. Hun er best kjent for å være med på å identifisere og navngi Imerslund-Gräsbeck-syndromet.
Hun studerte medisin ved Universitetet i Oslo. Under krigen jobbet hun ved Göteborg Barnsjukhus og for norske helsemyndigheter i Edinburgh. Fra 1959 til 1961 var hun overlege ved det skandinaviske undervisningssykehuset i Korea.
Miliærtuberkulose
Miliærtuberkulose betegner en form for tuberkulose hvor mange av legemets organer er angrepet samtidig. Det er en akutt massespredning av tuberkelbakterier gjennom lymfe- og blodkar som fører til stor spredning av små tuberkler i flere organer. Uten behandling vil sykdommen få et dødelig forløp. Symptomene avhenger av hvilke organer det er blitt angrepet.
Eugenia Bujak
Eugenia Bujak (født 25. juni 1989) er en polsk-slovensk syklist.
Hun representerte Slovenia under Sommer-OL 2020 i Tokyo, hvor hun ble nummer 19 i kvinnenes fellesstart.
The Invisible Divorce
The Invisible Divorce er en amerikansk drama-stumfilm fra 1920, regissert av Thomas R. Mills og Nat C. Deverich. Hovedrollene spilles av Walter McGrail and Leatrice Joy.
Handling
Jimmy Ryder, full av drømmer om penger og makt, gifter seg med Pidgie og sammen reiser de til storbyen for å tjene penger, men lykken smiler aldri til dem - og de ender opp med å leve i fattigdom. En dag møter Jimmy en tidligere venninne, Claire Barry, som fremdeles er forelsket i ham - selv om hun etter at de ble adskilt har giftet seg med den velstående John Barry.
Men Claire overtaler ektemannen sin til å finansiere Jimmys oljeboring, i bytte mot en prosentandel av det eventuelle overskuddet. Hans første forsøk mislykkes, men på det andre forsøket realiserer Jimmy endelig drømmen sin om rikdom og suksess. Men en dag overhører han Pidgie kommentere hvordan det tomme og innholdsløse ekteskapet deres har påvirket henne.
Bahagian Pedalman
Bahagian Pedalman (engelsk: Interior Division, norsk: «Innlandet») er en av fem statistiske divisjoner i Sabah i Øst-Malaysia. Området strekker seg fra sørvestkysten og østover til de indre delene av staten og har et samlet areal på 18 298 kvadratkilometer, eller 25 prosent av landområdet i Sabah, og et folketall på 424 534 (2010).
Sabahs sørligste landsby, Long Pasia, ligger ved grensen til Indonesia, og har kun forbindelse med omverdenen via Long Pasia lufthavn.
Innlandsdivisjonen er delt inn i syv administrative distrikter:
Arbeiderfilm
Arbeiderfilm er en betegnelse på et knippe norske filmer fra 1930-tallet som ble støttet av arbeiderbevegelsen.
Tupsy Clement
Tupsy Clement, egentlig Martha Caroline Clement (født 13. april 1871 i Trondhjem, død 5. september 1959 i København ) var en norsk maler. Hun var en av de nordiske kunstnerne som malte landskaper i Skagen, men var ikke en av de mest sentrale Skagenmalerne.
Hun fikk sin første kunstutdannelse som elev av maleren Hans Heyerdahl i Kristiania i ett år, 1895–1896. I 1896 malte hun ved Atelier Delecluse i Paris i fire måneder. Hun var elev av billedhuggeren Christoph Roth i München i to perioder, i 1897 og i 1898–1899. Hun hadde studieopphold i Paris og Roma i 1887–1905, og studerte ved kunstskoler i Paris etter siste periode hos Roth.
I 1902 giftet hun seg med den danske maleren G.F. Clement, og de to malte i Skagen flere somre mellom 1908 og 1920.
Hun malte i hovedsak portretter, landskap og sjangermalerier med motiv fra Italia og Danmark, særlig fra Skagen.
Clement deltok flere ganger på Høstutstillingen, i 1896, 1899, 1900, 1906 og 1909. Hun deltok også på Efteraarsudstilling i København i 1907 og 1909.
Hennes portrett av Johan Bojer finnes i Trondheim kunstmuseum, og det henger to malerier av henne i Skagens Museum.
Hasfjorden
Hasfjorden (nordsamisk: Áknovuotna) er en fjord på Sørøya i Hasvik kommune i Finnmark. Fjorden strekker seg 6,3 kilometer nordover til Hasfjordbotn i enden av fjorden.
Fjorden har innløp mellom Hasfjordneset i vest og Taborshamnneset i øst. Fjorden ligger like øst for selve Hasvik. Storøya er en 2,3 km lang øy på vestsiden av fjorden. Her ligger også et par gårdsbruk som Elnheim og Hofset. Det meste av fjorden er grunnere enn 30 meter, men ytterst i fjorden går bunnen ned mot 70 meter.
Pyramoides
Pyramoides er en slekt av billene i underfamilien graveløpere (Scaritinae) i familiegruppen løpebiller.
Utbredelse
Artene lever i det sørlige Afrika.
Paula Patiño
Paula Patiño (født 29. mars 1997) er en colombiansk syklist.
Hun representerte Colombia under Sommer-OL 2020 i Tokyo, hvor hun ble nummer 22 i kvinnenes fellesstart.
Svartstrupebrednebb
Svartstrupebrednebb (Calyptomena whiteheadi) er en art brednebbfamilien.
Utbredelse
Den forekommer i Indonesia og Malaysia.
Sigurd Frosterus
Sigurd Frosterus (født 18. juni 1876 i Asikkala, død 2. mars 1956 i Helsingfors), var en finsk arkitekt og kunsthistoriker.
Frosterus tok eksamen ved Polyteknisk læreanstalt i Helsingfors 1902 och drev sammen med arkitekt Gustaf Strengell et arkitektbyrå 1902–1904. De tegnet blant annet villa Ekudden (1904), som ble presidentbolig og nå er et museum over Urho Kekkonen.
Frosterus' arbeider tilhører jugendstilen, og han er trolig mest kjent for Stockmanns varehus i Helsingfors (1930), som ble bygget etter at han fikk andreplass i en arkitektkonkurranse. Andre arbeider er blant annet flere boliger i Helsingfors, det slottsaktige luksushotellet Vanajanlinna nær Tavastehus, og Nordiska Föreningsbankens (nå Nordeas) hovedkontor i Helsingfors.
Mehdi Mostefa
Mehdi Mostefa Sbaa (مهدي مصطفى سبع; født 30. august 1983) er en franskfødt algerisk fotballspiller som spiller for AS Béziers (2007). Han spiller som defensiv midtbanespiller, og er også en del av. Han har spilt for flere andre klubber i sin karriere, blant annet Nîmes og Sète fra Frankrike.
Han ble tatt ut til Fotball-VM 2014 i Brasil.
Asiamesterskapet i boksing 2004
Asiamesterskapet i boksing 2004 ble arrangert i Puerto Princesa på Filippinene i 2004.
Turn under Sommer-OL 2012 – Hopp kvinner
Turn - hopp kvinner var en turnøvelse under Sommer-OL 2012 i London.
Finale
Finalen ble avholdt i The O2 Arena søndag 5. august 2012 og endte med følgende resultat :
Kvalifisering
Kvalifisering skjedde den 29. juli 2012 og endte med følgende resultat:
Reserver
Reservene for kvinnens finale i frittstående, er
Lupus vulgaris
Lupus vulgaris (også kjent som «Tuberculosis luposa» ) er smertefulle tuberkuløse lesjoner i huden med noduler (hevelser, misdannelser), som regel i ansiktet rundt nese, øyelokk, lepper, kinn og ører. Lesjonene kan over tid, hvis ubehandlet, lede til alvorlige hudsår. På 1800-tallet begynte man etter hvert å forstå denne sykdommens kroniske og progressive natur. Sykdommen kunne herje i kroppen ti - tyve år eller lengre og var resistent mot all behandling inntil gjennombruddet kom ved Niels Ryberg Finsen, som tok i bruk en form for "konsentrert lysstråling" nå kjent som lysterapi. Finsen fikk Nobelprisen i fysiologi eller medisin i 1903 for sin forskning på behandling med ultrafiolett lys.
Betegnelsen «lupus» (ulv), kan føres tilbake til 1200-tallet. Likevel var det ikke før midt på 1800-tallet at to spesifikke hudlidelser ble klassifisert som Lupus erythematosus og Lupus vulgaris. Betegnelsen «lupus» kan hentyde til sykdommens brutale voldsomhet.
KV16
Gravstedet KV16 som befinner seg i Kongenes dal nær dagens Luxor i Egypt, ble brukt til begravelsen av faraoen Ramses I fra det 19. dynasti. Det ble oppdaget av Giovanni Belzoni i oktober 1817.
Da Ramses I regjerte i mindre enn i to år, er gravstedet hans nokså kort (bare tjueni meter lang), og består av to nedstigende trapper, som knytter til en hellende korridor og leder til gravkammeret. Som gravstedet til Horemheb (KV57), er den dekorert med Portboken. Sarkofagen som står fortsatt i det siste kammeret, er laget av rød kvartsitt.
Ringsted amt
Ringsted amt ble opprettet i 1662 av det tidligere Ringsted len. Amtet bestod kun av et enkelt herred, nemlig Ringsted. Amtet ble i 1748 lagt sammen med Sorø amt. Etter reformen av 1793 ble området i 1798 en del av det nye større Sorø amt.
Livets gleder
Livets gleder (originaltittel: Daughters of Pleasure) er en amerikansk romantisk komedie fra 1924, med Marie Prevost og Monte Blue i hovedrollene.
Handling
Mark Hadley har nylig blitt velstående, og han ber datteren sin om å kvitte seg med kjæresten hennes Kent Merrill - fordi han tror at Kent nå bare er interessert i pengene deres. I mellomtiden har Mark – uten at hans kone og datteren deres er klar over det – hatt en romanse med en ganske ung fransk kvinne.
Når datteren hans besøker venninnen Lila, som hun tidligere gikk på skole sammen med i Paris, blir hun sjokkert når hun oppdager at faren hennes allerede er der – den franske kvinnen Mark har et forhold til er Lila.
Hvitbergknapp
Hvitbergknapp (Sedum album) er en flerårig plante i bergknappfamilien. Navnet henspiller til de helt hvite blomstene. Den blomstrer i juni-august.
Planten har en krypende, teppe- eller tuedannende vekstform og blir 5-20 cm høy. Ofte står en tue alene på bergnabben. De slankt eggrunde til lansettformede, 5-8 mm lange bladene er brune eller brungrønne, og sukkulente, det vil si at de har vannfylte celler og er litt myke og svulmede.
Blomstene er stjerneformede og hvite, og sitter i tette blomsterstander ved tuppen av skuddene. Kronbladene er 2-3 mm lange, slanke og litt butte ytterst.
Hvitbergknapp vokser på tørre, gjerne kalkrike berg og solvarme skrenter. I Norge er den vanlig opp til Helgeland, men sjelden eller helt fraværende langs kysten på Sørlandet.
Oftest er også kystbergknappens blader mer grønne enn hvitbergknapp, som fort får rød-brune blader. men også kystbergknapp kan danne røde blader i tørkeperioder – de er en beskyttelse av fotosyntesen mot sollyset i ekstreme varmeperioder.
Bitterbergknapp (Sedum acre) skilles fra hvitbergknapp på blomstenes gule farge, og på de mange bladene hos bitterbergknapp, mens hvitbergknapp har merkbart færre blader, de er ofte mer brunaktige i fargen, og noe mindre sukkulente.
Firdausi
Hakim Abu al-Qasim Firdausi Tusi (også Ferdosi, Ferdusi, Ferdowsi) (persisk:فردوسی طوسی ; arabifisering av det persiske Pärdisi for «den paradisiske») var Persias mest berømde episke skald. Firdausi betraktes som Irans nasjonalskald.
Han ble antakelig født i 935 eller 936. Dødsåret er ikke sikkert, ulike år på 1020-tallet oppgis. Han ble født i byen Vazh nær Tus i Khorasan, der han levde under enkle forhold som innehaver av en mindre landeiendom. Det verket som har gjort hans navn så kjent i verdenslitteraturens historie, er det store episke diktet Shahnameh («Kongeboken»), som på om lag 60 000 dobbeltvers inneholder en skildring av de persiske kongenes bragder fra de eldste tider frem til Sasanide-dynastiets undergang i 642 e.Kr.) Shahnameh er verdens lengste episke dikt som er skrevet av én og samme forfatter. Det er Irans nasjonalepos og en viktig kilde til det persiske folkets identitet. Shahnameh er tradisjonelt illustrert med vakre miniatyrer. I tillegg til klassiske tyrkiske og arabiske tolkninger er Shahnameh oversatt til de store verdensspråkene.
Religionenes dag
Religionenes dag er et tverreligiøst livssynsarrangement med røtter tilbake til tidlig på 1980-tallet da Ahmadiyya muslimsk trossamfunn holdt til på Frogner i Noor moské. Ifølge arrangørene er hensikten med arrangementet ikke polemikk eller kritikk av andre, men i stedet å øke forståelse og respekt på tvers av religioner og livssyn.
Siden 2009 har også andre menigheter og trossamfunn i Bydel Gamle Oslo adoptert denne tradisjonen.
Temaer
Opp gjennom årene har representanter for forskjellige religioner og livssyn holdt innlegg for å belyse sitt ståsted knyttet til forskjellige temaer. Temaer som har blitt tatt opp er blant annet:
Neste arrangementet i rekken vil bli holdt i oktober 2023 på Furuset moské.
Kapara
Kapara (eller Gabara) av Guzana (Tell Halaf) var konge over det lille arameiske kongerike Bit Bahiani under det 10. eller 9. århundre f.Kr. (Albright 1956 antar ca. 950-875 f.Kr). Han bygde et såkalt Bit-hilani, et monumentalt palass i neo-hittittisk stil. Det ble oppdaget av Max von Oppenheim i 1911. Det var rikt dekorert med statuer og relieffortostater.
I 894 f.Kr. nedtegnet den assyriske konge Adad-nirari II stedet i sine arkiver som et ham understilt arameisk bystat. I 808 var byen og området rundt redusert til en provins i det ny-assyriske rike.
GRIFF 300
GRIFF 300 er en norskprodusert drone (unmanned aerial vehicle) fra Griff Aviation for det profesjonelle markedet. Dronen veier 75 kg (165 lbs), kan løfte 225 kg (496 lbs), det vil si MTOM på 300kg, og måler 1,5 × 2,0 meter. Flytiden oppgis til 30 – 45 minutter.
Dette er en drone for det profesjonelle markedet, det vil si droner eller RPAS som ikke opereres for rekreasjon, og som typisk er på over 2,5 kg. GRIFF 300 klasses i RO3 i Norge, det vil si droner over 25 kg.
Selskapet ser ikke for seg å konkurrere med helikoptertransport, men ser for seg et marked hvor droner kan brukes av helikopterselskap, nødetater, jordbruk, forskning, og statlige tjenester slik som Statnett, Norges vassdrags- og energidirektorat, og Norges geologiske undersøkelse.
Dronen har blitt sertifisert av European Aviation Safety Agency (EASA) og Federal Aviation Administration (FAA). Per 10. januar 2017 var det ingen sivile droner i det profesjonelle segmentet som hadde sertifisering fra begge administrasjonene. Med sertifiseringen er GRIFF 300 det første norske fabrikkbygde luftfartøy som er sertifisert siden 1938.
Selskapet bak dronen ser på en større og videreutviklet utgave, og denne vil få MTOM på 800 kg.
Acanthogammarus (Ancyracanthus) victorii
Acanthogammarus (Ancyracanthus) victorii er en art av underslekten Acanthogammarus (Ancyracanthus) innen underfamilien Acanthogammarinae som igjen er av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.
Arten er endemisk til Bajkalsjøen.
Urša Lah
Urša Lah, også kjent som Urša Lah Rasmussen, (født 6. april 1969) er en slovensk kordirigent. Hun er utdannet ved Musikkakademiet i Ljubljana og Universitetet i Tromsø.
Som dirigent for Den Slovenske Nasjonalradioens kammerkor (1998-2002) har hun dirigert mange urfremføringer av slovensk samtidsmusikk, både a cappella-verker og vokal-/instrumentale verker.
Som en anerkjennelse for sitt verdifulle arbeid med kormusikk, mottok hun i 2008 hovedstaden Ljubljanas viktigste pris for kultur, og i 2009 «den høyeste pris for amatørkultur» fra Det Slovenske Korforbundet. Hun flyttet til Norge høsten 2009, og var i perioden 2010–2015 kormester i Nordnorsk opera og symfoniorkester, samt kunstnerisk leder for Finnmark operakor. Senere ble hun kormester i Trondheim Symfoniorkester og dirigent for Universitetskoret Mimas og for Konsen Vokalensemble ved Musikkonservatoriet i Tromsø. Hun ble også ansatt som førsteamanuensis i faget korledelse både ved UiT og NTNU, og har i utstrakt grad arbeidet som coach for kor og kordirigenter både i Europa og i Kina og Hong Kong. Urša Lah er ofte jurymedlem i internasjonale korkonkurranser på høyeste nivå, og hun er aktiv som gjestedirigent for flere anerkjente, profesjonelle kor-ensembler.
Priser og utmerkelser
I perioden 1993–2009 mottok hun som dirigent for flere kor mange priser og dirigentutmerkelser ved prestisjefylte nasjonale og internasjonale korkonkurranser, inkludert den gjeveste av dem alle, «European Grand Prix for Choral Singing», som hun mottok i Debrecen i 2008.
Salvemølle
Salvemølle ble brukt ved fremstilling av salver med innhold av tørrstoff for å knuse eventuelle klumper slik at salven eller kremen fikk lik konsistens og ble homogen.
Salvemøllen hadde trakt og stoppere øverst og avskrapningsbrett nederst så den kunne brukes uten søl. Salven måtte blandes omhyggelig etter kjøring i salvemølle.
Lineær uavhengighet
I lineær algebra er en mengde vektorer lineært uavhengige dersom ingen av vektorene kan uttrykkes som en lineærkombinasjon av de andre, det vil si som en endelig vektet sum av de andre vektorene. En mengde vektorer er lineært avhengige dersom de ikke er lineært uavhengige. Begreper som dimensjon, basis og matriserang er alle nært knyttet til definisjonen av lineær uavhengighet.
I det tredimensjonale euklidske vektorrommet R3 vil fire vektorer alltid være lineært avhengige. De tre basisvektorene e1 = (1,0,0), e2 = (0,1,0) og e3 = (0,0,1) er lineært uavhengige.
Definisjon
En endelig mengde vektorer {v1, v2,...vn} i et vektorrom V er lineært uavhengige dersom ligningen
medfører at alle koeffisientene ai, i = 1, ..., n er lik null. Ellers er vektorene lineært avhengige.
Utspenning, basis og dimensjon
Den lineære utspenningen av en endelig mengde vektorer S = {v1,v2,...vn} er definert som mengden av alle lineærkombinasjoner av vektorene. Vektoren u vil være lineært avhengig med vektorene i S hvis og bare hvis u er inneholdt i utspenningen til S. Det eksisterer da koeffisienter bi slik at
Den lineære utspenningen vil være et endelig-dimensjonalt underrom. Dersom vektorene vi er lineært uavhengige, så utgjør disse en algebraisk basis for underrommet. Dimensjonen til underrommet er lik antall vektorer i S, det vil si n.
Kvamen
Kvamen er navnet på gårdsnummer 47 i Gaular kommune, Sogn og Fjordane. Gården ligger på nordsiden av Viksdalsvatnet, Fv 421 fra Vikja til Roska passerer over gården. Nabogårder er Roska og Nes.
Bruksinndeling
Gården er delt i følgende bruk):
Historisk
Tidligste skriftlige kilde over Kvamen er i en jordebok fra 1590, siden gården er nevnt så tidlig etter ødetiden forårsaket av svartedauden, har gården med sikkerhet ekistert i mellomalderen. De ferdig opparbeidede gårdene ble tatt i bruk først.
I kilden står gården skrevet med navnet Quame, at det er i ubunden form viser at gården kan stamme fra vikingtiden.
Gården hadde i starten ett bruk, en deling skjedde på første halvdel av 1600-tallet. De to brukene da er de som senere ble til bruk 1 og 5, de andre brukene har sitt utspring fra disse to.
Lensmannsgård
På bruk 5 (Øvre Kvamen) holdt lensmann Elling Monsson til. Han var lensmann for Viksdalen og Sande på slutten av 1700-tallet, han finnes nevnt i stillingen i 1779. Ved folketelling i 1801 fungerer han fortsatt i jobben, Monsson var da 75 år.
Lensmannen på den tiden var ikke i et kongelig embed. Han fungerte som talsmann for bygdefolket i saker med myndighetene og var futen sin hjelpesmann i andre saker.
Hans Kammler
Hans Friedrich Karl Franz Kammler (født 26. august 1901 i Stettin, død trolig den 9. mai 1945) var en tysk ingeniør og SS-general (Obergruppenführer). Han var sjef for Byrå C innen SS-Wirtschafts- und Verwaltungshauptamt, SS' økonomi- og forvaltningsstyre. Som leder for SS' byggevesen hadde han ansvar for all bygging av nye KZ-anlegg, med gasskamre og krematorier. Mot slutten av andre verdenskrig ledet han V1- og V2-programmet.
Det forekommer noen motstridige opplysninger om hans død og også teorier om at han skulle ha overlevd og kommet til USA eller Sør-Amerika etter krigen.
Liane Lippert
Liane Lippert (født 13. januar 1998) er en tysk syklist.
Hun representerte Tyskland under Sommer-OL 2020 i Tokyo, hvor hun ble nummer 23 i kvinnenes fellesstart.
Raffiapalmer
se egen seksjon
Raffiapalmer (Raphia) er ei slekt med palmer som hovedsakelig er utbredt i tropisk Afrika.
De er svært kraftige planter. Noen er treformede, mens andre mangler stamme. Bladene er fjærflikete og svært store. De er sambu med adskilte hann- og hunnblomster på samme plante. Frukten er stor, avlang og inneholder ett frø.
Flere av artene har stor økonomisk betydning. Raffia er plantefiber som fremstilles ved å rive av de ytre lagene på unge småblad. Den brukes til en rekke formål, blant annet kurver og hyssing. Bladslirene til Raphia hookeri kan brukes som piassava. Bladstilken brukes som erstatning for bambus i møbler og husbygging, og småbladene brukes til taktekking. Palmevin lages av saft som en får ved å tappe stammen. Fruktene av noen arter kan brukes til å fremstille matolje, og fruktene brukes også til å forgifte fisk.
Korsør amt
Korsør amt ble opprettet 1662 og opphørte som en del av reformen av 1793.
Antvorskov amt
Antvorskov amt ble opprettet 1662 og opphørte som en del av reformen av 1793.
Arbeidermesterskapet i bandy 1938
Det fjerde norske arbeidermesterskapet i bandy ble arrangert vinteren 1938 av Arbeidernes Idrettsforbund. Mesterskapet var åpent for A- og B-klubber i kretsene Oslo, Akershus, Romerike, Vestfold, Buskerud og Østfold. 23 lag deltok, og mesterskapet ble avholdt som utslagsturnering. Reidulf vant turneringen etter finaleseier 4-0 over Brage.
1. runde
30. januar. Brage fikk walk over.
2. runde
6. februar.
3. runde
13. februar. Funkis og Reidulf fikk walk over.
Semifinaler
20. februar.
Finale
Søndag 27. februar 1938, Dælenenga. Dommer: Arnold Myhre, Vesta.
Målscorere: Thorleif Aas, Arne Breen og Frank Jansen.
Asiamesterskapet i boksing 2005
Asiamesterskapet i boksing 2005 ble arrangert i Ho Chi Minh-byen i Vietnam i 2005.
Fabrizio Donato
Fabrizio Donato (født 14. august 1976 i Latina) er en italiensk friidrettsutøver, som hovedsakelig konkurrerer i tresteg, men også i lengde. Han ble europamester innendørs i 2009, og innehar den italienske rekorden i tresteg både utendørs (17,60) og innendørs (17,73).
Han er gift med Patrizia Spuri, som også er friidrettsutøver.
Karriere
I juni 2000 satte han ny personlig rekord ved stevnet Notturna di Milano, med 17,60 meter. Dette var også ny italiensk rekord, og han slo Paolo Camossis gamle rekord med 31 cm. Lengden var også det nest lengste hoppet i Europa dette året. Han deltok første gang i OL ved sommer-OL 2000 i september. Hans lengste hopp i kvalifiseringsrunden var 16,34, som ikke holdt til en plass i finalen.
I 2002 brøt han 17 metersgrensen for første gang, med 17,03 meter ved et stevne i Genova i februar. Samme år fikk han fjerdeplass både ved EM i friidrett innendørs 2002 og EM i friidrett 2002, med hhv. 16,90 og 17,15 meter.
Etter dette fulgte noen år uten gode resultater. Han nådde finalen verken i VM 2003, VM innendørs 2004 eller sommer-OL 2004. Han hadde ingen hopp over 17 meter i hele 2004 og 2005. Det gikk bedre i 2006, da han hoppet 17,33 innendørs i februar og 17,24 utendørs i juli, men han greide ikke å kvalifisere seg til finalen i VM i friidrett innendørs 2006 (16,35) eller EM i friidrett 2006 (16,66). Imidlertid vant han gull ved Europacupen i friidrett i 2006, med 16,99 meter. Han deltok ved VM i friidrett 2007, men hoppet 16,20 i kvalifiseringen - nest kortest av alle som hadde gyldige hopp.
I 2008 og 2009 bedret resultatene seg igjen innendørs. Han greide fjerdeplass ved VM i friidrett innendørs 2008 i Valencia med 17,27 meter, samme lengde som portugisiske Nelson Évora som tok bronsen. Évora gikk foran Donato på grunn av nest beste hopp. I 2009 vant han sin første EM-tittel som senior, ved EM i friidrett innendørs 2009 i Torino. Her hoppet han 17,59 meter, som var ny personlig rekord, italiensk rekord og mesterskapsrekord. Han slo Viktor Yastrebov med 34 cm. Utendørs gikk det ikke like bra, han hadde bestenoteringer på 16,91 i 2008, og 15,81 i 2009. Han deltok både ved sommer-OL 2008 og VM 2009 uten å nå finalen.
Ved EM i friidrett 2011 i Paris hoppet han igjen godt, og fikk sølv med 17,73 meter, ny italiensk rekord. Frankske Teddy Tamgho vant gullet i dette mesterskapet, med 17,92 meter, som var ny verdensrekord.
I 2012 fikk han fjerdeplass ved VM i friidrett innendørs 2012 i Istanbul. Hans beste hopp i dette mesterskapet var 17,28 meter.
Urarmensk
Urarmensk er en tidlig, uskreven variant av armensk som har blitt rekonstruert av lingvister. Siden armensk er det eneste språket på sin gren innen indoeuropeiske språkfamilien, kan ikke den komparative metoden brukes til å rekonstruere tidligere varianter av språket. Istedenfor blir en kombinasjon av intern og ekstern gjenoppbygging, gjennom rekonstruksjoner av urindoeuropeisk og andre grener av den indoeuropeiske språkfamilien, brukt for å sette sammen den tidlige historien til det armenske språket.
Definisjon
Siden urarmensk ikke er stamspråket til flere beslektede språk, men heller bare ett språk, så finnes det ingen klar definisjon av begrepet. Vanligvis omfatter det flere varianter av tidlig armensk, helt fra tiden den skilte seg fra urindoeuropeisk, til de tidligere armenske tekstene skrevet på klassisk armensk. Dermed er ikke urarmensk et urspråk i streng forstand, selv om begrepet har blitt vanlig allikevel.
Den tidligste armenske teksten kommer fra det femte århundret og var en bibeloversettelse skrevet av Mesrop Masjtots. Tidligere armensk språkhistorie er for det meste uklar og mye spekulering rundt. Armensk er et indoeuropeisk språk, men utviklingen av språket fra urindoeuropeisk er for det meste ukjent. Armensk har mange lag med lånord og viser spor av mye kontakt med hurro-urartiske språk, gresk og indoiranske språk.
Utvikling
De urarmenske lydforandringene fra urindoeuropeisk er varierte og eksentriske (for eksempel at urindoeuropeisk *dw- ble til armensk erk-), i tillegg er det mye usikkerhet rundt dem. Av denne grunnen ble ikke armensk umiddelbart anerkjent som en egen gren innenfor den indoeuropeiske språkfamilien, og ble antatt å være en veldig eksentrisk del av den iranske grenen før Heinrich Hübschmann fastslo at språket var en egen gren i 1874.
De ustemte stoppene i urindoeuropeisk ble aspirerte i urarmensk, som ga opphav til en utvidet versjon av glottalteorien, som foreslår at aspirerte konsonanter var allofoner med uaspirerte konsonanter allerede i urindoeuropeisk. I visse sammenhenger blir disse aspirerte stoppene ytterligere redusert til w, h eller ingen lyd i armensk, for eksempel urindoeuropeisk *pódm «fot», som ble til armensk otn, sammenlignet med gresk póda; urindoeuropeisk tréjes «tre» (tallet), som ble til armensk erekʿ og gresk treis.
Igor Djakonov og John Greppin oppdaget etymologien til flere armenske ord som kan ha en hurro-urartisk opprinnelse. Arnaud Fournet foreslo enda flere lånord.
Lisa Demetz
Lisa Demetz (født 21. mai 1989) er en italiensk skihopper som representerer CS Esercito.
The Invisible Hand
The Invisible Hand er en amerikansk stumfilm-føljetong fra 1920 regissert av William Bowman. Føljetongen er innen Western-sjangeren og består av 15 filmer som er antatt tapt.
Lisa Demetz
Hun debuterte internasjonalt med 11.-plass i Park City 23. juli 2004. I kontinentalcupen er hennes beste plassering 1.-plass i Toblach 21. januar 2009.
Under VM på ski 2011 i Holmenkollen kom hun på 13.-plass i normalbakke. Daniela Iraschko vant dette rennet, foran Elena Runggaldier og Coline Mattel.
Demi Vollering
Demi Vollering (født 15. november 1996) er en nederlandsk syklist.
Boeckaxelia
Boeckaxelia er en slekt innen underfamilien Acanthogammarinae som igjen er av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.
Slekten er endemisk til Bajkalsjøen.
Ioannis (Tassias)
Den 13. november 2020 ble han innlagt på sykehus med COVID-19 i Thessaloniki. Han døde to dager etter av komplikasjoner med sykdommen, i en alder av 62 år. Han var den første metropolitt i den greske ortodokse kirke som døde av Covid-19.
Ha Dae-sung
Ha Dae-sung (født 2. mars 1985) er en sørkoreansk profesjonell fotballspiller som spiller for den kinesiske fotballklubben Beijing Guoan. Han spiller som defensiv midtbanespiller, og er også en del av. Han har spilt for flere andre klubber i sin karriere, blant annet FC Seoul og Daegu fra Sør-Korea.
Han ble tatt ut til Fotball-VM 2014 i Brasil.
Heidi Støkker
Heidi Sylvia Støkker (født 30. august 1971) er en norsk tidligere skøyteløper. Hun representerte Norge og Kongsvinger Idrettslag.
Internasjonale mesterskap
Junior-VM på skøyter deltatt i ett VM ved en konkurranse.
Lefaucheux M1858
Lefaucheux M1858 var en franskprodusert revolver med stifttenning. Det var den første revolveren som ble tatt i bruk som et standard militært våpen av en nasjon. Det var også det første repetervåpenet som ble innført som militærvåpen i Norge. De første revolverne ble kjøpt inn i 1859 til Marinen. Det påstås at det også ble anskaffet revolvere til Postvesenet, men ingen dokumentasjon om dette foreligger. I 1864 ble det også kjøpt inn revolvere til Hæren.
Design
Mekanismen var slik at det kunne lages våpen som tillot skyting både ved å spenne hanen manuelt og ved avtrekkerspenn, og også som bare hanespennmekanismer («single action»). Det var få ytre forskjeller på de to typene. Som de fleste revolvere på den tiden hadde Lefaucheux-revolveren åpen ramme.
Kaliberet var vanligvis 11 mm, men det fantes også versjoner i 12 mm. Lading foregikk gjennom en hengslet ladeluke i rekylskjoldet, og tomme patronhylser kunne støtes ut gjennom samme ladeluka ved hjelp av en utstøter som lå parallelt med løpet, tilsvarende slik det fungerer på Colt Army 1873. De norske modellene kom i en langløpet utgave for mannskaper og en kortere utgave for offiserer.
Lefaucheux-revolveren i Norge
Revolverne i Norge ble kjøpt inn fra Frankrike i to omganger. I første omgang ble det anskaffet 800 revolvere til Marinen. Bestillingen ble gjort i 1859, og revolverne ankom Norge i 1860. På dette tidspunktet ble ikke revolverne gitt noen spesiell modellbetegnelse. Disse revolverne var enkeltspente (engelsk: single action) og hadde en fingerbøyle under avtrekkerbøylen. Det påstås at noen av revolverne gikk til Postvesenet som verge for postombærerne, men dette er overhodet ikke dokumentert. I 1864 ble det gjort en bestilling for Hæren på 1100 enkeltspente revolvere med rundt løp (for menige), 200 enkeltspente revolvere med åttekantet løp (for offiserer) samt 200 selvspente revolvere med åttekantet løp (for offiserer). Disse revolverne ble alle formelt approbert i 1864, og fikk dermed modellbetegnelsen M/1864. Samtidig med Hærens bestilling bestilte Marinen ytterligere 300 enkeltspente revolvere med rundt løp og 200 selvspente revolvere med rundt løp. Marinens revolvere ble levert samtidig med Hærens revolvere sommeren 1864.
Det ble også senere levert 200 enkeltspente revolvere M/1864 fra Kongsberg Våpenfabrikk i 1868. KV produserte også en del reservedeler.
Den åpne rammen viste seg i Norge å være for svak. I 1898 fikk mange av mannskapsrevolverne påmontert en forsterkningsskinne over tønnen, fra løpsholderen foran til rekylskjoldet bak. Denne skinnen hadde også et påmontert baksikte. De modifiserte revolverne ble omtalt som M/1864/98. Ingen av marinens tidligste revolvere (fra 1859/60) ble modifisert på denne måten.
De første marinerevolverne (levert til Norge 1860) har serienummer fra ca nr 14597 til ca nr 15936.
Offisersrevolverne med rundt løp (200 levert til Marinen i Norge 1864) har helt spredte serienummer fra ca nr 2175 til ca nr 3200.
Offisersrevolverne med åttekantet løp (200 levert til Hæren i Norge 1864) har helt spredte serienummer fra ca nr 3200 til ca nr 3463.
De enkeltspente revolverne med rundt løp (for menige) som ble levert i 1864 (1100 til Hæren og 300 til Marinen) er i samme nummerserie mellom ca nr 80200 og ca nr 82000.
De enkeltspente revolverne med åttekantet løp (for offiserer) som ble levert i 1864 (200 til Hæren) var nummerert mellom ca nr 82000 og ca nr 82240.
De 200 enkeltspente revolverne som ble levert fra Kongsberg Våpenfabrikk i 1868 (til Hæren) var nummerert mellom nr 1 og nr 201 (nr 1 var modelleksemplar).